《寄珍首座》
宋代·李彭

诗宁浅而静，不贵深而芜。观公秋怀作，峻洁仍纡馀。

譬之列华馔，陆海盈中厨。食蟹贵抱黄，食鱼先腹腴。

多入出或少，我昔闻先儒。年来病蹇拙，意广材复疏。

之子禅定起，焚香满晴虚。坐看氤氲处，绵绵诗思俱。

应作牛腰束，能寄草堂无。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。